
Referat fra styreseminar i Kulturalliansen 2. og 3. september 2020



Tidspunkt:	Onsdag 2. og torsdag 3. september 2020
Sted:		Gammel-Kleppe og Vågå Ysteri, Vågå
Til stede:  	Karl Ole Midtbø, Kjærsti Gangsø, Kai Roger Vatne, Tone Østerdal, Joachim 
Svendsrød, Siri Relling, Åsmund Mæhle
Referent:	Kaja Langø Aasmoe




Agenda 

Sak 50/2020	Godkjenning av innkalling og saksliste
Sak 51/2020	Godkjenning av protokoll fra møtet 11. juni og 12. august
Sak 52/2020	Orienteringer
Sak 53/2020	Medlemsrekruttering
Sak 54/2020	Økonomi - status
Sak 55/2020	Kartlegging av kulturlokaler
Sak 56/2020	Årskonferansen i november
Sak 57/2020	Handlingsplan 2020 - status
Sak 58/2020	Veien videre for Kulturalliansen




Saksframlegg

Sak 50/2020	Godkjenning av innkalling og saksliste
Ingen merknad til innkalling eller saksliste.

Vedtak: Innkalling og saksliste godkjennes


Sak 51/2020	Godkjenning av protokoll fra møtet 11. juni og 12. august
Forslag til protokoller var utsendt og lagt i Google Disk før møtet.

Vedtak: Protokoller fra møtet 11.06.20 og 12.08.20 godkjennes.


Sak 52/2020	Orienteringer
· Møtet med statssekretær Gunhild Berge Stang: Åsmund, Kai Roger og Kjærsti var i møte hvor de la fram at Kulturalliansen er en felles stemme for kulturfrivilligheten, noe som har vært spesielt viktig i koronapandemien. De fortalte om presserende saker (tilgang til lokaler og finansiering av studieforbund fra 2021), om kunnskapsinnhenting vi gjør (rapporter om spillemidler og utviklingen av driftsstøtte), og om kartleggingsprosjektet (bakgrunnen og de første resultatene). Målet med møtet var å signalisere at Kulturalliansen trenger og har mulighet til å forvalte en økt bevilgning på statsbudsjettet.
· Møtet med statsråden: Kulturalliansen ble invitert (sammen med Norsk musikkråd, Idrettsforbundet, og andre aktører innenfor frivillighet) til et innspillsmøte om stimuleringsordninger for 2021. Regelverket blir noe likt som kompensasjonsordningene, som forøvrig videreføres fra 1. sept ut året.
· Medlemsmøtet 9. september: Kaja orienterte kort om program (Covid-19, presentasjon fra Senter for forskning på sivilsamfunn og frivillig sektor, kartlegging) og antall påmeldte til det heldigitale medlemsmøtet.
· Covid-19 - foreløpige konsekvenser: Det vi savner mer kunnskap om er hvorvidt det frivillige kulturlivet er i gang igjen, om vi har tilgang på lokaler, og hva ekstrakostnadene er. Sammen med Norsk musikkråd skal vi sende ut en ny undersøkelse for tiden framover. Styret gikk gjennom utkastet til spørreskjema.

Vedtak: Styret tar orienteringene til etterretning.


Sak 53/2020	Medlemsrekruttering
Kaja la fram søknader om medlemsskap i Kulturalliansen, og status for rekruttering ellers.

Vedtak: Slekt og Data innvilges medlemskap. Nettverk for regionale teaterråd og Voksenopplæringsforbundet innvilges observatørmedlemskap. Kristiansund kommune innfrir ikke vedtektene og innvilges ikke medlemskap. Kaja følger opp.
Styret enes om å vente til statsbudsjettet kommer med å evt sette nytt støt for rekruttering.


Sak 54/2020	Økonomi - status
Kai Roger la fram regnskapsrapport per 1. september 2020, som viser at det er penger igjen på alle budsjettpostene (delvis pga. Covid-19).

Vedtak: Styret tar regnskapsrapporten til etterretning. Kaja samler inn fakturaadresser til medlemmene for betaling av kontingent.


Sak 55/2020	Kartlegging av kulturlokaler
Kaja la fram de første resultatene fra de fire komplette kommunene, og gikk gjennom utkastet til kommunerapporten som Ål har fått. Styret tok en dialog rundt videre rekruttering av kommuner som kan få støtte til kartlegging.

Vedtak: Styret berømmer innsats hittil - og er enige om at det skal rekrutteres flere kommuner som kan få støtte, samt skaffes bistand til tekniske hjelpemidler og analyse av resultatene.


Sak 56/2020	Årskonferansen i november
Styret diskuterte programmet for årskonferansen, samt potensiell dato.

Vedtak: Styret vil invitere kulturministeren, eventuelt statssekretæren om han ikke kan. Dato ila. uke 45. Fysisk oppmøte med streaming fra Sentralen. Kaja følger opp.

Tentativt program:
· Innlegg fra kulturminister/statsekretær
· Presentasjon av rapport om rammebetingelser for frivilligheten, av Senter for forskning på sivilsamfunn og frivillig sektor
· Evt debatt om spillemidler
· Enten om opprydning i kulturfordelingen, eller tippenøkkelen som en helhet.
· Kai Roger og Karl Ole/Rita styreleder i NMF kan holde innlegg. Bjørgulv Borgundvaag, styreleder i Norsk musikkråd også potensiell debattant.
· Statsbudsjettet
· Ser an hva som er viktig å ta tak i


Sak 57/2020	Handlingsplan 2020 - status
Styret gikk gjennom handlingsplanen som ble vedtatt, men ikke revidert, på årsmøtet i år.

Vedtak: Styret ønsker en gjennomgang av punktene i handlingsplanen, både resultatmål og tiltak, som skal opp på årsmøtet i 2021 (se sak 58).


Sak 58/2020	Veien videre for Kulturalliansen
Styret fikk hjelp av prosessleder Mette Vårdal til å tenke framtid og strategi for Kulturalliansen. Mette minner styret om at Kulturalliansen ble etablert på en idé og uten en klar oppgave, og dermed er det viktig å danne en tydelig rolle og et tydelig “mission” - slik at medlemmene opplever at man er et konkret verktøy, og at myndighetene ser nytten. 

For å hjelpe styret med dette la Mette fram fire organisasjoner som “forbilder”, med fordeler, ulemper og hovedprosjekt, og ba styret tenke ut fra de. Resolusjonen er klar - men hva er innholdet i arbeidet som skal selges? Styret ble så utfordret til å alle legge fram den viktigste idéen/saken til Kulturalliansen, hvor dette endte i tre punkter som ble grundig diskutert:
1. Behov for egnede lokaler/kulturell infrastruktur
2. Forutsigbar finansiering av det frivillige kulturlivet
3. Læring, kvalitet og kunnskap i frivillig kulturliv (kulturfrivilligheten som kunnskapsformidler)
Det var enighet om at ved å få til punkt 3 så har man også punkt 1 og 2.

Vedtak: Styret tar med seg idéene og diskusjonene til utarbeidelse av konkretisert handlingsplan og til videre arbeid med å danne seg en tydelig rolle:
· Styret vil gjøre en innsats for å videreutvikle og styrke budskapet om at et rikt og mangfoldig kulturliv er viktig i seg selv. 
· Viktig å inkludere barne- og ungdomsråd, og samarbeide/bygge strukturer regionalt og lokalt.
· Oppgaven med kartlegging av kulturlokaler er en omfattende jobb - og krever mer penger til analyse, revisjon, og rutiner for oppdatering. Styret vil legge en detaljert plan etter statsbudsjetter kommer.
· Kulturalliansen må begynne med søknad til Kulturdepartementet tidligere.

